Diari Oficial de la Generalitat Valenciana


Sumari del DOGV 2476, del 24-03-1995 (1995/834202)

ORDRE de 27 de desembre de 1994, de la Conselleria d'Educació i Ciència, per la qual autoritza l'ampliació d'una unitat en el nivell d'Educació Preescolar als centres docents que s'especifiquen en l'annex.
-------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/12/27/(2)/dof/vci/html**

### Dades del document

Número de DOGV
:   2476

Data del DOGV
:   24-03-1995

Secció del DOGV
:   DISPOSICIONS GENERALS

Número del document
:   1995/834202


Data del document
:   27-12-1994

Organisme emissor
:   Conselleria de Educació i Ciència

Tipus de document
:   Ordre

ORDRE de 27 de desembre de 1994, de la Conselleria d'Educació i Ciència, per la qual autoritza l'ampliació d'una unitat en el nivell d'Educació Preescolar als centres docents que s'especifiquen en l'annex.   
Vists els expedients incoats a instància dels representants de la titularitat dels centres que s'allisten en l'annex, en què sol·liciten l'ampliació d'una unitat en el nivell d'Educació Preescolar a fi de completar en tres les autoritzades, per tal de permetre la impartició del segon cicle d'Educació Infantil.  
Atés que tots els centres tenen dues unitats de Preescolar autoritzades i que amb les sol.licituds podran impartir el segon cicle complet d'Educació Infantil, d'acord amb el que s'extableix en la disposició transitòria cinquena, punt 3, del Reial Decret 1004/1991, de 14 de juny.  
Atés que la Unitat Tècnica de Construccions ha emés en cada cas un informe favorable, pel fet que els centre disposen dels espais i condicions necessàries per a accedir a allò sol.licitat.  
Vists la Llei 8/1985, de 3 de julol, Reguladora del Dret a l'Educació; la Llei General d'Educació; el Reial Decret 1.004/1991, de 14 de juny, pel qual s'estableixen els requisits mínims dels centres que imparteixen ensenyaments de règim general no universitaris i el Reial Decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitaris.  
Fent ús de les atribucions que em confereix l'article 35 de la Llei de Govern valencià,  
ORDENE:  
Primer  
Autoritzar l'ampliació d'una unitat en el nivell d'Educació Preescolar, a cadascun dels centres que s'especifiquen en l'annex, de manera que el nombre d'unitats i la capacitat màxima de llocs escolars queda com s'hi especifica.  
L'esmentada capacitat vigirà fins que no s'autoritze la implantació del segon cicle d'Educació Infantil, dins del marc temporal del calendari establert pel Reial Decret 986/1991 i atenent a les condicions previstes en l'Ordre d'aquesta conselleria, de 17 de juny de 1992, publicada en el DOGV número 1.827, de 16 de juliol de 1992.  
Segon  
Aquestes autoritzacions tindran efecte des de l'inici del curs acadèmic 1994/95.  
DISPOSICIó ADICIONAL  
Aquesta autorització donarà lloc a la corresponent inscripció en el Registre de Centres Docents de la Comunitat Valenciana.  
Contra aquesta ordre, que posa fi a la via administrativa, pot interposar-se un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors des de la data de la publicació d'aquesta ordre en el Diari Oficial de la Generalitat Valenciana. Abans de la interposició del recurs, caldrà comunicar-ho prèviament al conseller d'Educació i Ciència, com exigeix l'article 110.3 de la Llei 30/1992.  
València, 27 de desembre de 1994  
El conseller d'Educació i Ciència,  
JOAN ROMERO I GONZáLEZ  
ANNEX  
Centre: Virgen del Carmen  
Titular: Padres Carmelitas  
Codi: 38769986  
Domicili: C/ Ermita, 172  
Localitat: Vila-real  
Província: Castelló  
Composició resultant del centre: 3 unitats d'Educació Preescolar amb 105 llocs escolars.  
Centre: Santa Faz y Nuestra SeÑora del Remedio  
Titular: Fundació Bienvenida López SeriÑá  
Codi: 94078130  
Domicili: Avinguda Ancha de Castelar, 55  
Localitat: San Vicent del Raspeig  
Província: Alacant  
Composició resultant del centre: 3 unitats d'Educació Preescolar amb 99 llocs escolars.


Còpia Permalink ELI